
Ehitusloa andmine (Kulgu tn 15) 
1. ASJAOLUD JA MENETLUSE KÄIK
02.12.2016.a Narva Linnavalitsuse korralduse vastuvõtmiseks laekus Vedelgaas OÜ poolt ehitusloa taotlus (dok. reg nr. 6051/1-16) Kulgu tn 15 kinnistule maapealse vedelgaasimahuti püstitamiseks koos ehitusprojektiga. Esitatud ehitusprojekti menetlus toimus Ehitisregistri keskkonnas -  menetlus nr 84434. Ehitusprojektiga on ette nähtud maapealse vedelgaasimahuti paigaldamine. Antud ehitusprojektiga ei käsitle Kulgu tn 15 hoonete tehnosüsteemide muutmist. Seda tuleb teha järgmise etappiga, esitades kohalikule omavalitsusele vastav ehitusloa taotlus ja ehitusprojekt. 
Kõik dokumendid laekusid koos seadusega ettenähtud korras ehitusprojektide ja riigilõivu maksekorraldusega. Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §38 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 
2.2.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.
2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusluba Kulgu tn 15 kinnistule maapealse vedelgaasimahuti paigaldamiseks (ehitusluba ei laiene Kulgu tn 15 olemasolevate hoonete tehnosüsteemide muutmisele).
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

